קמפנילה די ג'וטו, הסמוך לקתדרלה סנטה מריה דל פיורה בפירנצה, איטליה.
מגדל הפעמונים הנאו-גותי של ניקולאיקירכה בהמבורג. על המגדל, ששרד את הפצצות מלחמת העולם השנייה הותקן קריון ב-1993.
מגדל הפעמונים בימק"א בירושלים
**מגדל פעמונים** הוא מגדל המכיל לפחות פעמון אחד שנועד להישמע בקול רם למרחק רב. מגדלים כאלה נבנו לעיתים קרובות כחלק מכנסיות או בתי עירייה (ואז הם נקראים באנגלית Belfry), או ליד מבנים חשובים בעיר, בנפרד. באיטלקית מגדל פעמונים נקרא קמפנילה (Campanile).

מטרה
----

לצלצול הפעמון מטרות שונות:

* להורות על השעה ועל זמני התפילה.
* להשמיע מנגינה.
* לציין אירועים חשובים כגון חתונה או לוויה.
* לציין יום חגיגי.
* להשמיע אזעקה בעת צרה.

מגדלי פעמונים מודרניים כוללים לעיתים גם שעון ענק המראה את השעה. ראו גם: מגדל שעון.

קריון (פעמונה)
--------------

 ערך מורחב – **קריון**  

מגדל פעמונים יכול להכיל גם קריון (Carillon), כלי נגינה המורכב מפעמונים גדולים, שצלילם מופק על ידי כבלים, שרשראות או מיתרים המחוברים לקלידים. ניתן למצוא אותם בהרבה כנסיות באירופה ואף במספר קמפוסים ואוניברסיטאות. התקנים מודרניים שאינם מסווגים כקרילון, במקום להשתמש בפעמונים כבדים משתמשים במוטות רוטטים שקולם מוגבר אלקטרונית ומושמעים ברמקולים. לעיתים, מסומפלים קולות פעמונים ומשמשים במערכת אלקטרונית המדמה קרילון.

תפוצה
-----

בקתדרלות הגותיות מגדלי פעמונים היו חלק אינטגרלי מהמבנה ובדרך כלל מוקמו בחזית המערבית. בקתדרלות הגותיות האנגליות, גם במגדל המרכזי, שמעל מקום המצלב, היו פעמונים. באיטליה, בייחוד בתקופת הרנסאנס, נבנה מגדל הפעמונים (קמפנילה) לרוב לצד הקתדרלה אך בנפרד ממנה.

מגדלי פעמונים קיימים בכל רחבי אירופה, מאירלנד ועד רוסיה. ברוז', יפרס, גנט, ליל, טורנה ודואי הן בעלי דוגמאות מפורסמות. לא כולם גדולים, מגדל הפעמונים בקאטון, סלובקיה, הוא אופייני להרבה יותר מבנים צנועים שהיו נפוצים באזור הכפרי. בימי הביניים, עיריות שמרו לעיתים מסמכים חשובים במגדל הפעמונים.

ב-1999 הכריזה אונסק"ו על 32 מגדלי פעמונים בלגיים כאתר מורשת עולמית. ב-2005 צורפו לרשימה עוד מגדל פעמונים בלגי ו-23 מגדלי פעמונים צרפתיים. רוב המגדלים ברשימה מסונפים למבנים אזרחיים וחילונים, בעיקר בתי עירייה, כסמלי כוחן העולה של הערים בימי הביניים הגותיים (החל מהמאה ה-12). מספר מגדלים ברשימה עצמאיים ואחרים מהווים חלק מכנסיות.

בישראל קיים קריון בבניין ימק"א ירושלים.

גלריה
-----

* ביג בן, לונדון - מגדל פעמונים ושעון מודרני (נאו-גותי)ביג בן, לונדון - מגדל פעמונים ושעון מודרני (נאו-גותי)
* מגדלי הפעמונים של קתדרלת נוטרדאם דה פארי, צרפתמגדלי הפעמונים של קתדרלת נוטרדאם דה פארי, צרפת
* מגדל פעמונים פרימיטיבי בקאטון, סלובקיהמגדל פעמונים פרימיטיבי בקאטון, סלובקיה
* מגדל הפעמונים איוואן הגדול.מגדל הפעמונים איוואן הגדול.
* מגדל הפעמונים של אאלסט.מגדל הפעמונים של אאלסט.
* המגדל הנטוי של פיזה.המגדל הנטוי של פיזה.
* מגדל הפעמונים של ברוז'.מגדל הפעמונים של ברוז'.
* מגדל הפעמונים של קתדרלת סופיה הקדושה, קייב. מגדל הפעמונים של קתדרלת סופיה הקדושה, קייב.
* מגדל הפעמונים של Dumaguete.מגדל הפעמונים של Dumaguete.
* מגדל הפעמונים של גנט.מגדל הפעמונים של גנט.
* מגדל הפעמונים של ליל.מגדל הפעמונים של ליל.
* מגדל הפעמונים של כנסיית קלריגוש, פורטומגדל הפעמונים של כנסיית קלריגוש, פורטו
* מגדל סטורק באוניברסיטת קליפורניה, סנטה ברברהמגדל סטורק באוניברסיטת קליפורניה, סנטה ברברה
* מגדל הפעמונים באוניברסיטת קליפורניה, ריברסיידמגדל הפעמונים באוניברסיטת קליפורניה, ריברסייד
* מגדל הפעמונים של לאוורת קייב פצ'רסק בקייב.מגדל הפעמונים של לאוורת קייב פצ'רסק בקייב.
* מגדל הפעמונים והשעון בקתדרלת סן אוגוסטין בלארדו, טקססמגדל הפעמונים והשעון בקתדרלת סן אוגוסטין בלארדו, טקסס
* מגדל פעמונים בקלארק קולג' בונקובר, וושינגטון מגדל פעמונים בקלארק קולג' בונקובר, וושינגטון
* מגדל פעמונים מעץ בפודקרפצקיה, פולין (נבנה ב-1817)מגדל פעמונים מעץ בפודקרפצקיה, פולין (נבנה ב-1817)
* מגדל פעמונים מודרני בויניציה, אוקראינה (נבנה ב-1996)מגדל פעמונים מודרני בויניציה, אוקראינה (נבנה ב-1996)

ראו גם
------

* חלון טריפורי
* חלון קואדריפורי
* מגדל שעון

קישורים חיצוניים
----------------

ויקישיתוף מדיה וקבצים בנושא **מגדל פעמונים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283280605171
* BnF: cb11934126d (data)
* GND: 4157644-5
* LCCN: sh85013025
* LNB: 000298122
* NKC: ph135230

 |